خلیفه خفتره تابع اولان حربی قوه‌لر طرفیندن ساخلانیلان 6 تورکیه وطنداشی آزادلیغا بوراخیلدی.
دیپلوماتیک قایناق‌لاردان الده ائدیلن معلوماتا گؤره، لیبی-ده خلیفه خفتره تابع اولان حربی قوه‌لر طرفیندن ساخلانیلان تورکیه وطنداشی 6 نفر آزادلیغا بوراخیلدی.
قایناق‌لار تورکیه وطنداشی ایشچی‌لرین لیبی-لی شیرکت صاحیب لریله گمییه قاییتدیق‌لارینی و اؤز ایستک‌لریله ایشلمه‌یه داوام ائتمه قرارینا گلدیک‌لرینی بیلدیریب‌لر.
خفتر قوه‌لری‌نین تورکیه وطنداش‌لارینی ساخلاماسیندان سونرا تورکیه خاریجی ایشلر ناظیرلیگی بیانات یایدی.
بیاناتدا خلیفه خفتره تابع اولان حربی قوه‌لر طرفیندن ساخلانیلان تورکیه وطنداش‌لاری‌نین عاجیل صورتده آزادلیغا بوراخیلما‌لاری طلب اولوندو.
بیاناتدا بو ایفاده‌لر ایشلدیلدی: "لیبی-ده خفتره تابع اولان غیری – قانونی میلیس قوه‌لری طرفین‌دن آلتی وطنداشیمیزین ساخلانیلماسی قولدورلوق و کورسانلیق سویه‌سینده بیر حرکت‌دیر. وطنداش‌لاریمیزین درحال آزاد ائدیلمه‌سینی گؤزلییریک. عکس تقدیرده خفتر قوه‌لری حقوقی هدف وضعیتینه دوشه‌جک‌لر".
